Postup receptu
Oriešky opražíme v rúre, utierkou zbavíme šupiek a najemno zomelieme. Maslo s cukrom a vanilínovým cukrom vymiešame do peny, pridáme postrúhanú citrónovú kôru, múku a zomleté oriešky. Vypracujeme cesto, ktoré necháme v chlade hodinu odpočívať. Potom ho natenko vyvaľkáme a povykrajujeme štvorčeky, ktoré v mierne vyhriatej rúre upečieme do ružová. Po vychladnutí vždy dva a dva spojíme lekvárom, polejeme rumovou polevou, do ktorej sme pridali trocha červenej potravinárskej farby, a ozdobíme polovičkami vlašských orechov.